সন্দেহভাজন জঙ্গি গোষ্ঠীর সদস্যরা নাইজেরিয়ার একটি পানশালায় হামলা চালিয়েছে ৷ নিরাপত্তা কর্মীদের লক্ষ্য করে মাইডুগুরির ডালা গ্রামে এই হামলা চালানো হয়৷ এতে অন্তত ২৫ জন নিহত হয়েছে৷ আহত হয়েছে আরও অনেকে৷    সামরিক দপ্তর হামলাকারীদের  বোকো হারাম গোষ্ঠীর সদস্য বলে ধারণা করছে৷ রবিবার বিকেলে দুটি মটরসাইকেলের পেছনে বসা সন্ত্রাসীরা অন্তত তিন দফা বোমা নিক্ষেপ করেছে বলে জানিয়েছে পুলিশ৷    হতাহতদের উদ্ধার কাজ চলছে বলে জানিয়েছে জাতীয় জরুরি ব্যবস্থাপনা দপ্তর এনএএমএ৷